Omkring [[1574]] fik han sæde i rigsrådet, og som sådan var han i [[1578]] i Norge for at sidde i retterting. Foruden Alnerup ejede han delvist [[Ørupgård|Ørup]], som var arv efter moderen, [[Skotterup (Halland)|Skotterup]] i [[Halland]], som han imidlertid 1579 byttede mod den skånske hovedgård [[Møllerup (Skåne)|Møllerup]], og endelig Axelvold, som han selv havde oprettet som hovedgård. Han ejede i [[Jylland]] en part i hovedgården [[Nebbe]], som han i 1576 byttede mod krongods i [[Hellum Herred]], af hvilket han oprettede en hovedgård [[Gammel Wiffertsholm|Viffertsholm]]. Til denne gav kongen ham i 1578 fri [[birkeret]] og andre privilegier.
Politik Historie Ledelse Ledere